Κάθε έγκυος με υποψία προεκλαμψίας πρέπει να εισάγεται στο Μαιευτήριο για παρακολούθηση και άμεση αντιμετώπιση όταν χρειαστεί. Η προληπτική εισαγωγή μπορεί να είναι δαπανηρή, αλλά έχει βρεθεί ότι βοηθάει στην ολοκλήρωση της εγκυμοσύνης και μειώνει έτσι το υψηλό κόστος από την νοσηλεία των πρόωρων νεογνών στις μονάδες εντατικής θεραπείας.
Η μέλλουσα μητέρα ελέγχεται καθημερινά (βάρος, πίεση, εξετάσεις αίματος και ούρων). Λαμβάνει Αντιυπερτασικά φάρμακα. Ενώ για το έμβρυο ισχύουν οι εξετάσεις που ανέφερα πιο πάνω. Εάν το έμβρυο έχει περάσει την 34η εβδομάδα και είναι πνευμονικά ώριμο, προκαλούμαι τοκετό, διαφορετικά εάν είναι μικρότερο προσπαθούμε με την θεραπεία και την προσεκτική παρακολούθηση να κερδίσουμε χρόνο.
Σε περιπτώσεις που εμφανίζεται εκλαμψία, η κατάσταση είναι επικίνδυνη και χρειάζεται επείγουσα αντιμετώπιση σε Μονάδα εντατικής θεραπείας.